Kart over Dagestan med hovedstaden Makhatsjkala
**Makhatsjkala** (russisk: Махачкала́) er hovedstad (siden 1922) i den russiske republikken Dagestan, og ligger i luftlinje ca 1.600 km sør for Moskva - 1.807 km på landevej. Den ligger ved vestbredden av Kaspihavet, og hadde 572.076 innbyggere i 2010.

Geografi
--------

Byen ligger på bredden av elvene Tsjerkes-ozen (russisk: Черкес-озень) og Tarnairka (russisk: Тарнаирка). Fra nordvest til sør krysses byen av kanalen *Oktoberrevolusjonen* (russisk: Октябрьской Революции). I byen ligger innsjøene Vuzovskoje, Ak-Gjol og Grjazevoje.

Byen er oppdelt i tre distrikter: *Leninskij*, *Sovetskij*, og *Kirovskij*.

Makhatsjkala ligger ca. 200 km nord for grensen mellom Russland og Aserbajdsjan. Den nærmeste by er Kaspijsk godt 20 km sørøst for Makhatsjkala.

Historie
--------

Byen ble grunnlagt i 1844 som et russisk fort, og fikk bystatus i 1857. Opprinnelig fikk byen navnet **Petrovskoje**, etter den russiske tsaren Peter den store som besøkte regionen i 1722. Byen ble omdøpt til **Petrovsk-Port** i 1857, og i 1921 *Makhatsjkala* etter den lokale bolsjeviklederen *Makhatsj*. Byten het i en korterer periode **Sjamilkala** under Sovjetunionens oppløsningsperiode, til ære for den dagestanske frigjøringskjemperen Sjamil (1797-1871). 

Under andre verdenskrig var i Makhatsjkala krigsfangeleir nr. 379 for tyske krigsfanger.

Et jordskjelv gjorde stor skade i mai 1970, og en stor del av den nåværende byen er gjenoppbygd/bygd siden da. 

Siden starten på krigen i Tsjetsjenia har byen vært utsatt for en rekke terrorhandlinger.

Makhatsjkala er en viktig havneby. Rørledninger fører olje fra feltene ved Groznyj og *Izberbasj* til byens oljeraffinerier. Byen har også romfarts-, skipsbyggings-, næringsmiddel- og tekstilindustri. Under den russiske invasjonen av Ukraina ble den viktigimporthavn for iranske militære droner, som senere ble bragt til utskytningsbaser (Primorsko Akhtarsk, Sesjtsja) nær Ukraina.

Referanser
----------

1. ↑  .
2. ↑  Google maps: Makhatjkala-Moskva, lest 20. mars 2017
3. ↑  Google maps: Makhatjkala-Kaspijsk, hentet 20. mars 2017
4. ↑  Maschke, Erich (utg.): *Zur Geschichte der deutschen Kriegsgefangenen des zweiten Weltkrieges.* Verlag Ernst und Werner Gieseking, Bielefeld 1962–1977.
5. ↑  Gorbunova, I. V.; Kondorskaya, N. V. (1973). «Comparison analysis of magnitude values for the daghestanian and Kirghiz earthquakes by observations of Soviet and American stations». *Pure and Applied Geophysics*. 103 (1): 381–386. Bibcode:1973PApGe.103..381G. doi:10.1007/BF00876415.
6. ↑  Financial Times: *US publishes new details of Russia-Iran military drone co-operation*, lest 2023-06-09
7. ↑  Christopher Miller: Kart over transportrutene. Lest 2023-06-10

Eksterne lenker
---------------

* Offisielt nettsted Rediger på Wikidata

* (en) Makhachkala – kategori av bilder, video eller lyd på Commons Rediger på Wikidata

| * v
* d
* r
Byer i Dagestan |
| --- |
| Hovedstad: Makhatsjkala |
| Flagget til Dagestan | Bujnaksk **·** Dagestanskije Ogni **·** Derbent **·** Izberbasj **·** Juzjno-Sukhokumsk **·** Kaspijsk **·** Khasavjurt **·** Kiziljurt **·** Kizljar | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NKC **·** GeoNames **·** MusicBrainz
 |